07/07/2011 | Administración LocalMunicipal
Monfero
Bases específicas selección funcionario de carreira traballador/a social

A Xunta de Goberno local deste Concello, na sesión celebrada o 19 de maio de 2011, acordou aprobar as bases específicas reguladoras do proceso de selección de funcionarios de carreira para o acceso a unha praza vacante de Traballador/a Social da escala de administración especial, subescala técnica, clase técnicos de grao medio, que se publican de seguido. É obxecto da presente convocatoria específica a selección e provisión en propiedade simultánea dunha (1) praza vacante de TRABALLADOR/A SOCIAL, encadrada na escala de administración especial, subescala técnica, clase técnicos de grao medio, pertencente ao grupo A, subgrupo A2, incluída na Oferta de Emprego Público de 2008, de acordo con elas e coas bases xerais do proceso de selección de funcionarios de carreira incluidos na devandita oferta de emprego público de 2008 (OEP-2008) (publicadas no BOP n.° 176 do 10/08/2009), ás que complementan, e ao amparo da lexislación vixente en materia selección de persoal funcionario ao servizo da administración local O procedemento selectivo será o de oposición. Ademáis dos que figuran na base terceira das bases xerais, os/as aspirantes deberán estar en posesión do título de diplomado en traballo social ou de asistente social, ou estar en condicións de obtelo na data en que remate o prazo de presentación de instancias. As instancias presentaranse no prazo de vinte (20) días naturais, contados a partir do seguinte ao da publicación do anuncio da convocatoria no Boletín Oficial do Estado (BOE), na forma que se indica nas bases xerais da OEP-2008 e de acordo co modelo que figura nelas como anexo I. De acordo coas previsións da ordenanza fiscal municipal, os dereitos de exame fíxanse en setenta (70) euros. O tribunal cualificador está constituído da seguinte forma: Presidente: Un/ha funcionario/a con habilitación de carácter estatal designado pola Alcaldía. Secretario: O Secretario do Concello ou funcionario con habilitación de carácter estatal no que delegue ou que o sustitúa. Vocais: Tres funcionarios/as doutras administracións designados polo Alcaldía. O/a secretario/a do tribunal cualificador terá dereito a voz pero non a voto. Os/as vogais deberán posuír titulación ou especialización igual ou superior á esixida para o acceso á praza convocada (RD 896/91, de 7 de xuño, art.4 e). Constarán de catro exercicios de carácter obrigatorio e eliminatorio. Primeiro exercicio. Consistirá en contestar por escrito un cuestionario tipo test de 50 preguntas, con catro respostas alternativas, das que só unha será a correcta, sobre o contido da parte xeral do programa especificado nesta convocatoria (Anexo 1). O tempo máximo para realizar este exercicio será dunha hora. As preguntas serán determinadas polo tribunal inmediatamente antes de celebrarse o exercicio. A resposta a cada unha das preguntas do test será seleccionada de entre catro posibeis alternativas, e só será válida unha delas. Para obter a puntuación do opositor nesta proba, asinaranse 0,20 puntos por cada resposta correcta. Cada pregunta contestada incorrectamente restará 0,05 puntos da puntuación final. Valorarase de 0 a 10 puntos sendo preciso acodar un 5 para superalo. Segundo exercicio. Consistirá en contestar por escrito, nun tempo máximo de dúas horas, a dous temas extraídos ao chou entre os comprendidos na parte específica do programa anexo a esta convocatoria (Anexo II). Neste exercicio avaliaranse os coñecementos sobre os temas expostos. Valorarase de 0 a 10 puntos sendo preciso acadar un 5 para superalo. Terceiro exercicio. Desenvolverase por escrito, durante un período máximo de tres horas, e consistirá na redacción dun informe, con proposta de actuación, sobre dous supostos prácticos que proporá o tribunal inmediatamente antes do comezo do exercicio, relativos a tarefas propias das funcións asignadas á praza. Durante o desenvolvemento desta proba os aspirantes poderán, en todo momento, facer uso dos libros de consulta dos que acudan provistos, non permitíndose o manexo de textos comentados nin libros de formularios. Neste exercicio avaliarase fundamentalmente a capacidade de raciocinio, a sistemática na presentación e formulación de conclusións así como a adecuación da proposta de actuación. Valorarase de 0 a 10 puntos senda preciso acodar un 5 para superalo. Cuarto exercicio. Constará de dúos partes: na primeira os/as aspirantes deberán redactar en galego durante un tempo máximo de corenta e cinco minutos un documento propio das funcións da praza que se convoca; valoraranse os aspectos lingüísticos e adaptación aos criterios de modernización de linguaxe administrativa. Na segunda parte, de carácter oral, consistirá en manter unha charla en galego cunha duración máxima de dez minutos cos membros do Tribunal, na que se falará do documento óbxecto da primeira parte deste exercicio e só se valorarán os aspectos citados, admitíndose as variantes dialectais. Para o obxecto de garantir a posibilidade de revisión da proba oral, gravarase en cinta magnética sempre que o/a aspirante non renuncie expresamente a este dereito. Esta proba será cualificada como “APTO/A” ou “NON APTO/A”. Quedarán exentas da realización desta proba aquelas persoas que acrediten estar en posesión do CELGA 4 ou equivalente. A presente convocatoria e cantos actos administrativos se deriven desta poderán ser impugnados polos interesados nos casos e na forma estabelecidos polo Lei de réxime xurídico das administracións públicas e procedemento administrativo común.1. A Constitución Española. A Constitución como norma xurídica. Principios informadores da Constitución Española de 1978. Estrutura. A reforma constitucional.2. Os dereitos fundamentais da Constitución Española. A súa garantía e a súa suspensión.3. A Coroa e as súas funcións constitucionais. As Cortes Xerais. O Congreso dos deputados e o Senado. Composición e funcións. A Lei, concepto e clases. O Defensor do Pobo.4. A Organización Territorial do Estado. As Comunidades Autónomas. O Estatuto de Autonomía de Galicia. Organización e competencias. Institucións de Galicia.5. O municipio. O termo municipal. A poboación. O empadroamento.6. A organización municipal. Réxime de competencias. Funcionamento dos órganos colexiados locais. Convocatoria e arde do día. Actas e certificados dos acordos.7. Ordenanzas e regulamentos das entidades locais. Concepto e clases. Procedemento de elaboración e aprobación.8. O orzamento municipal. Modificacións de créditos. O crédito orzamentario. Niveis de vinculación xurídica dos créditos de gastos. As fases de execución do orzamento de gastos. O recoñecemento de dereitos.9. A contratación no sector público. Tipos de contratos. Requisitos para contratar. Capacidade e solvencia. Procedementos de adxudicación dos contratos. O contrato menor.10.0 procedemento administrativo: concepto e natureza. A Lei 30/92 do réxime xurídica das administracións públicas e do procedemento administrativo común: ámbito de aplicación e principios informadores. Fases do procedemento: iniciación, ordenación, instrucións e terminación. Especial referencia ao silencio administrativo.11.0 procedemento administrativo local. O rexistro de entrada e saída de documentos. Requisitos de presentación dos documentos. Comunicacións e notificacións.12.0 persoal ao servizo das administracións locais. Persoal funcionario e persoal laboral. O Estatuto básico do empregado público. Dereitos e deberes. Código de conducta: principios éticos e de conducta. Tema 1. Os dereitos sociais. Orixes e evolución. O estado social e democrático de dereito. Da beneficiencia á asistencia social. Da asistencia social aos servizos sociais. Tema 2. Políticas sociais da Comunidade Europea. Tema 3. Os servizos sociais na Constitución española de 1978. Marco para o desenvolvemento do sistema público de servizos sociais. Tema 4.0 sistema público de servizos sociais galego. Configuración. Áreas de actuación. Lexislación. Tema 5. As corporacións locais. Atribución de competencias aos concellos en materia de servizos sociais. As prestacións básicas en materia de servizos sociais nas administracións locais. Tema 6. Fundamentos, principios e funcións do traballo social. Tema 7.0 traballador social: funcións e principios básicos como técnico e nos diferentes ámbitos de intervención. Os códigos de ética no traballo social en relación co usuario, as institucións e outros profesionais. Tema 8. A lei galega de medidas básicas de inserción social. Antecedentes e fundamentación. Estrutura e contido. Normas de desenvolvemento. Tema 9. As políticas de inserción. A inserción nos salarios sociais. Tema 10.0 plan de inclusión social de Galicia. A súa aplicación nas administracións locais. Tema 11.0 voluntariado social. Características. Programas de voluntariado. Singularidades. Tema 12. A iniciativa privada nos servizos sociais. Tema 13. Área de cooperación e solidariedade. Singularidades. Tema 14.0 control social. Crítica do concepto de normalidade. Tema 15. A inadaptación social. Concepto. Causas endóxenas e esóxenas. Os procesos de inadaptación social. Tema 16. Os modelos psico-sociolóxicos da marxinación e a desviación social. Teorías sobre a marxinación. Diferentes enfoques. Tema 17. A demanda en servizos sociais. Singularidades. Tema 18. A vivenda e a sua abordaxe desde o traballo social. Tema 19. As problemáticas sociais do desemprego. Repercusións sociais. Consecuencias nos servizos sociais municipais. Tema 20. A pobreza. Concepto. O feito social da pobreza. Tema 21. A coordinacion dos servizos sociais e os servizos sanitarios. O reto sociosanitario. Tema 22. A supervisión en servizos sociais. Tema 23.0 informe social. Aspectos e tipoloxía. A peritaxe. Tema 24. A xestión de calidade. A súa aplicación nos servizos sociais. Tema 25. A avaliación dos programas e prestacións nos servizos sociais. A problemática dos indicadores nos servizos sociais. Tema 26. Plan concertado de prestacións básicas de servizos sociais nas corporacións locais. Concepto, programas e compromisos. Tema 27. Os plans de igualdade e as actuacións nos concellos. Plan de igualdade do Concello de Monfero. Tema 28. As familias multiproblématicas e en desvantaxe social. Programas dirixidos a estas familias. Tema 29. A violencia no seo da familia: mulleres, menores e anciáns. A lei galega de familia, infancia e adolescencia. (Lei 3/1997 do 9 de xuño, galega, DOG núm.118, do 20 de xuño de 1997) Tema 30. A problemática do menor maltratado. Prevención, detección e actuacións. Tema 31. Institucións para a infancia e a xuventude na Comunidade Autónoma de Galicia. A problemática do menor institucionalizado. Tema 32. A atención social ás mulleres. Singularidade dos programas nos concellos. Marco legal. Recursos e actuacións. Tema 33. A actuación dos servizos sociais municipais ante a problemática do maltrato á muller. Estratexias e actuacións. Tema 34. A atención social ás persoas maiores. A súa aplicación nos concellos. Marco legal. Recursos e actuacións. Tema 35. Características sociodemográficas das persoas maiores en Galicia, na provincia da Coruña e no Concello de Monfero. Traballo social na vellez. Tema 36. A atención social ás persoas drogodependentes. Aspectos sociais do drogodependente. Prevención, tratamento, rehabilitación e reinserción social. Tema 37. A atención social na área legal das discapacidades. Marco. Recursos e actuacións. Tema 38. A actuación social coas minorías étnicas. Singularidades. Tema 39. A actuación social na área da marxinación social e a exclusión. Singularidades. Tema 40. A actuación social na área dos emigrantes e inmigrantes. Singularidades. Tema 41.0 servizo municipal de axuda a domicilio no Concello de Monfero. Obxectivos e funcións. Regulamento do SAF do Concello de Monfero e Ordenanza fiscal municipal. Tema 42.0 programa de teleasistencia domiciliaria e a visita a domicilio. Obxectivos e funcións. Tema 43. Lei 39/2006 do 14 de decembro, de promoción da autonomía persoal e atención ás persoas en situación de dependencia. Tema 44. Decreto 15/2010, do 4 de febreiro, polo que se regula o procedemento para o recoñecemento da situación de dependencia e do dereito ás prestacións do sistema para a autonomía e atención á dependencia, o procedemento para a elaboración do Programa Individual de Atención e a organización e funcionamento dos órganos técnicos competentes. Tema 45.0 sistema de información de usuarios de servizos sociais (SIUSS) Tema 46.0 manual de traballo, información e asesoramento en servizos sociais (MATIASS). Organización, funcionamento e utilidades. Tema 47. Política social. O estado de benestar. Crise. Efecto mateo. Tema 48. Os servizos sociais cara a unha sociedade máis xusta e solidaria. Sistema público de servizos sociais. Caracteristicas do estado de benestar español. Contra este acto que pon fin a vía administrativa, poderase interpor potestativamente o recurso de reposición ante o órgano que dictou o acto no prazo dun mes o día seguinte o da súa publicaión no BOP ou ben o recurso contencioso-administrativo ante o Tribunal Superior de Xustiza de Galicia no prazo de Bous meses contados dende o día seguinte de devandita publicación, sen prexuízo de inerpoñer os recursos que se estimen máis axeitados. Monfero, 22 de xuño de 2011 O ALCALDE Asdo.: Benjamín M. Rodríguez Abad.